ये जलपिहरी क्या है - शिकारा रेलवे स्टेशन पर सतपुड़ा एक्सप्रेस के प्लेटफार्म पर ट्रेन के पहुंचते ही ढेर सारे बच्चों का हुजुम हर कोच के पास पहुंच गया। ये बच्चे चिल्ला चिल्ला कर जलपिहरी बेच रहे थे। मैंने कौतुहल वश जानना चाहा कि ये जल पिहरी क्या है.. बच्चों ने बताया नदी से ढूंढकर निकालते हैं। एक किस्म की जडी बूटी है। इसकी तासीर गर्म है। तवे पर भून कर पानी या शहर के साथ खा लें। सर्दी जुकाम खत्म हो जाएगा। मैंने भी जलपिहरी खरीद ली। पांच रुपये में दो पुडिया। बाद में दूसरे बच्चे आए वे पांच में तीन देने की बात कहने लगे। तो हमारे सहयात्री ने तीन जलपिहरी खरीद ली।